Ivan Mazepa

Ivan Mazepa (ukraina keeles Іван Степанович Мазепа) (1639–1709) oli Vasakkalda-Ukraina kasakate hetman.

 Elulugu 
Ivan Mazepa sai hariduse Kiievis ning Varssavi jesuiitide kolleegiumi juures, viibis Poola kuninga Jan II Kazimierzi õukonnas. Saadeti õppereisile Euroopasse, kus viibis Hollandis, Itaalias, Saksamaal ja Prantsusmaal. Valdas ukraina. vene, poola, tatari ja ladina keelt.

Pagendati Poola kuninga õukonnast konfliktide eest, oma šlahtamõisa Volõõniasse 1663. aastal.

Poola Ukraina aladel oli ta Zaporižžja kasakaväe hetmani Petro Dorošenko teenistuses. 1674. aastal saadeti ta Zaporižžja diplomaatilise missiooniga liitlassuhete loomiseks Krimmi khaaniriiki ja Osmanite riiki, kuid sattus teel Vasakkalda-Ukraina kasakate vangistusse ning asus Vasakkalda-Ukraina hetmani Ivan Samoilovitši teenistusse, kes koos Moskva tsaaririigi vojevoodi Grigori Romodanovskiga valitsesid Vasakkalda-Ukrainat.

Mazepa sai hetmaniks 1687. aastal.Magocsi, P.R. A History of Ukraine, 1998. Lk. 241. Põhjasõjas hõivas 1705. aastal Venemaa liitlasena Poolale kuulunud alad Kiievi ümbruses ja Volõõnias.Magocsi, P.R. A History of Ukraine, 1998. Lk. 244. Läks 1708. aastal Rootsi poole üle. Peeter I määras Mazepa asemele kasakate autonoomset riiki juhtima hetman Ivan Skoropadskõi.Magocsi, P.R. A History of Ukraine, 1998. Lk. 272. Osales Rootsi poolel 1709. aastal Poltava lahingus. Põgenes pärast seda Osmanite riiki, kus ka suri. Kasakaohvitserid valisid tema järglaseks Põlõp Orlõki.Johannes Remy. Ukraina ajalugu. EKSA, 2018. Lk. 56-57.

 Mälestuse jäädvustamine 
 2009. aastast on Ivan Mazepa rist Ukraina riiklik autasu.
 2020. aastal sai Ukraina maavägede 54. mehhaniseeritud brigaad lisanimetuse: hetman Ivan Mazepa nimeline.УКАЗ ПРЕЗИДЕНТА УКРАЇНИ №168/2020 Про присвоєння почесних найменувань військовим частинам Сухопутних військ Збройних Сил України. 54 окремій механізованій бригаді Сухопутних військ Збройних Сил України - почесне найменування "імені гетьмана Івана Мазепи" та надалі іменувати її - 54 окрема механізована бригада імені гетьмана Івана Мазепи Сухопутних військ Збройних Сил України; 06.05.2020.
 18. augustil 2022 pandi ühele Ukraina mereväe Ada-klassi korvetile presidendi ukaasiga nimeks Hetman Ivan Mazepa.УКАЗ ПРЕЗИДЕНТА УКРАЇНИ №586/2022 Про присвоєння імені гетьмана Івана Мазепи корвету класу «Ada» Військово-Морських Сил Збройних Сил України. 1. Присвоїти корвету класу «Ada» Військово-Морських Сил Збройних Сил України ім'я гетьмана Івана Мазепи та надалі іменувати цей корвет - корвет «Гетьман Іван Мазепа», 18.08.2022.

 Galerii 

Autasud 
 40px Püha Andreas Esmakutsutu orden (8. veebruar 1700, tühistatud 6. novembril 1708)

 Viited 

Kategooria:Põhjasõja sõjaväelased
Kategooria:Hetmanid
Kategooria:Püha Andreas Esmakutsutu ordeni kavalerid
Kategooria:Sündinud 1639
Kategooria:Surnud 1709
Kategooria:Ukraina ajalugu
Kategooria:Ukraina sõjaväelased